IL-GĦANJA TAT-TLETIN Taw MARĊELL Mizzi Jum wara jum 1 sena wara sena għaddej iż-żmien u bdejt inħares lura nibki l-imgħoddi, quddiem — baħħ bla sura, għada bħall-bieraħ, xejn fuq xejn jintena. Nistenna bħal nassab moħbi fid-dura jinqabdu ġewwa x-xbiek il-ferħ u l-hena: il-qalb b'nofs tama w jies maqtugħ tinfena tistenna l-mistednin u ħadd ma iżurha. Donni ma rridx immut u xbajt mill-ħajja, nisħet twelidi w ingħid Alla tani, għax waqtiet nagħraf illi ħiejt li kelli. Inħossni qisni mċerċer taħt ħajt delli li jiftakar fid-dar tal-Missier għani u bejn mistħila w għażż joqgħod jitlajja.